EkBass/fiwiki-20250220-pages-articles huggingface dataset:
Majasaari (Muurame, Päijänne)

Majasaari on Päijänteen saari Keski-Suomessa Muuramessa sen keskustaajaman edustalla ja Lehtisselän itäpuolella. == Maantietoa == Saari on 1,0 kilometriä pitkä, 570 metriä leveä ja sen pinta-ala on 35,2 hehtaaria . Saaresta on matkaa mantereelle Paavalinvuoren rantaan 350 metriä. Majasaari suojaa, yhdessä itäpuolisen Korpisen kanssa, takanaan olevaa Raudanlahtea Lehtiselän vaikutuksilta. Majasaaren lounaispuolella sijaitsee Saarenkylän saari, jonka erottaa Majasaaresta 120 metriä leveä salmi. Saarenkylän puoleisessa salmessa on paikoin yli 10 metriä syvää, samoin on pohjoispuolen pikkusaaren ja Majasaaren välissä. Saaren itärannoilla kasvaa paikoin järviruokoa. Saaren korkein huippu sijaitsee joko saaren luoteispäässä tai kaakkoispäässä, missä on molemmissa 95 metrin korkeuskäyrät. Nämä huiput yltävät noin 95 metrin korkeuteen merenpinnan yläpuolelle. Ne kohoavat 17 metrin korkeuteen Päijänteen vedenpinnasta, joka on 78,3 metriä mpy. Saari on kokonaan metsän peitossa ja saaren kaakkoisosassa on kalliomaata. Saaressa sijaitsee kymmenen vapaa-ajan asuntoa. Saareen ei tule tietä, joten asukkaat liikkuvat mantereelle veneillä. Saaren pohjois- ja eteläpulilta kulkee veneväylät, jotka vievät Muuramen Saareslahdelle. == Historiaa == Vuosien 1963 ja 1983 peruskartoissa ei näy vielä rantamökkejä ja saari on muutenkin autio. Saarella on kartoissa vain yksi maaomistaja. Vuoden 1992 kartassa rantoihin on lohkottu rantatontteja, joista seitsemään on rakennettu. Vuonna 2014 viranomaiset hajottivat saaressa sijainneen Venäjän vallan aikaisen kummelin. Tämän jälkeen säädettiin, että sisävesien kivikummeleita ei saa purkaa kertomatta ensin Museovirastolle ja kuulematta paikallisia ihmisiä asiasta. == Huomautukset == == Lähteet == Luokka:Muuramen saaret Luokka:Päijänteen saaret
Kylänlahti (Muurame)

Kylänlahti on Päijänteen lahti Muuramessa. Pohjois- ja länsipuolella on Muuramen kirkonkylä, idässä Paavalinvuori. Lahteen laskee lounaasta päin Muuratjärvestä Muuramenjoki. Kylänlahden rannalla on uimaranta.Muuramen uimarannat == Lähteet == Luokka:Muuramen luonto Luokka:Päijänteen lahdet
Joining You

Joining You on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, Supposed Former Infatuation Junkie. Se julkaistiin albumin toisena singlenä Euroopassa 3. tammikuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa. "Joining You" oli parhaimmillaan sijalla 16 Billboard Modern Rock Tracks -listalla. ==Listasijoitukset== Listat (1998-99) Paras sijoitus Austrian Singles Chart 26 Canadian Singles Chart 40 Dutch Singles Chart 51 French Singles Chart 89 Swiss Singles Chart 46 UK Singles Chart 28 US Billboard Modern Rock Tracks 16 ==Lähteet== Luokka:Vuoden 1999 kappaleet Luokka:Alanis Morissetten kappaleet
Uutelanmäki

Uutelanmäki on mäki Korpilahden Moksin kylässä. Sen korkeus merenpinnasta on 257,8 m, ja sen huippu on Korpilahden sekä vuodesta 2009 myös Jyväskylän korkein kohta. Uutelanmäellä on taukoriihi.Jyväskylän tiedotuslehti == Lähteet == Luokka:Jyväskylän maankohoamat Luokka:Korpilahti
Unsent

Unsent on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, Supposed Former Infatuation Junkie. Se julkaistiin albumin kolmantena singlenä 18. maaliskuuta 1999. Kappaleen on tehnyt Alanis Morissette yhdessä Glen Ballardin kanssa. Kappaleen ovat tuottaneet Alanis Morissette, Glen Ballard ja Nick Rasculinecz. Kappale oli yksi muutamista kyseisen albumin kappaleista, joissa Morissette soittaa huuliharppua. Morissette ohjasi kappaleen musiikkivideon. Epätavanomaisen kappaleesta tekee se, että siinä ei ole kertosäettä tai "koukkua". Sanoitukset koostuvat kirjeistä, jotka ovat osoitettu Morissetten entisille poikaystäville ja ystäville. ==Listasijoitukset== Listat (1999) Paras sijoitus Australian Singles Chart Canadian Singles Chart 9 New Zealand Singles Chart 28 US Billboard Hot 100 58 US Billboard Pop Songs 21 US Billboard Adult Pop Songs 14 ==Lähteet== ===Viitteet=== Luokka:Vuoden 1999 kappaleet Luokka:Alanis Morissetten kappaleet
Ässä-jekki-kakkonen

Ässä-jekki-kakkonen on korttiuhkapeli, jossa todennäköisyys on niin paljon pelin järjestäjän hyväksi, että sitä järjestävät lähinnä korttihuijarit. Järjestäjä, tavallisesti korttihuijari, jakaa kortit kolmeen pinoon. Hän voittaa, jos yhden tai useamman pinon alimmainen kortti on ässä, sotamies eli jekki tai kakkonen. Huijattava voittaa, jos minkään pinon alimmainen ei ole mikään noista. Koska noin 60 prosentin todennäköisyydellä vähintään yksi noista kolmesta kortista on joko ässä, sotamies tai kakkonen, korttihuijarin voittosuhde on melkoisen hyvä."Maailman pelit ja leikit : suuri seurapeli- ja leikkikirja" ISBN: 951-9133-52-6 == Lähteet == Luokka:Korttipelit
Luettelo televisiosarjan Langalla jaksoista

Langalla (The Wire) on yhdysvaltalainen rikosdraamasarja, jonka on luonut David Simon. Sarjaa esitettiin HBO-kanavalla vuosina 2002–2008 viisi tuotantokautta ja 60 jaksoa. Langalla sijoittuu Baltimoreen, Marylandin osavaltioon. Jokainen tuotantokausi kertoo kaupungin eri osista; järjestyksessä ne ovat: huumekauppa, satama, politiikka, koulu ja lehdistö. Jokaisen jakson alussa on niin sanottu mietelause (), joka on useimmiten lainaus jonkin hahmon vuorosanasta kyseisessä jaksossa. ==Yhteenveto== Kausi Jaksot Ensiesitys Yhdysvalloissa Ensiesitys Suomessa Avausjakso Päätösjakso Avausjakso Päätösjakso 1 13 2. kesäkuuta 2002 8. syyskuuta 2002 16. lokakuuta 2005 15. tammikuuta 2006 2 12 1. kesäkuuta 2003 24. elokuuta 2003 2. helmikuuta 2006 20. huhtikuuta 2006 3 12 19. syyskuuta 2004 19. joulukuuta 2004 16. joulukuuta 2006 4. maaliskuuta 2007 4 13 10. syyskuuta 2006 10. joulukuuta 2006 7. lokakuuta 2007 6. tammikuuta 2008 5 10 6. tammikuuta 2008 9. maaliskuuta 2008 19. huhtikuuta 2009 28. kesäkuuta 2009 ==Jaksot== ===Ensimmäinen tuotantokausi (2002)=== |} ===Toinen tuotantokausi (2003)=== |} ===Kolmas tuotantokausi (2004)=== |} ===Neljäs tuotantokausi (2006)=== |} ===Viides tuotantokausi (2008)=== |} ==DVD-julkaisut== ===Kaudet=== Kausi Julkaistu Levyt Lähde Alue 1 Alue 2 1 12. lokakuuta 2004 4. marraskuuta 2005 5 2 25. tammikuuta 2005 10. marraskuuta 2005 5 3 8. elokuuta 2006 2007 5 4 12. huhtikuuta 2007 10. maaliskuuta 2008 5 5 12. elokuuta 2008 22. syyskuuta 2008 4 ===Kokoelmat=== Nimi Julkaistu Levyt Lähde Alue 1 Alue 2 Complete Series 9. joulukuuta 2008 (DVD) 8. joulukuuta 2008 (DVD) 23 Complete Series 2. kesäkuuta 2015 (Blu-ray) 1. kesäkuuta 2015 (Blu-ray) 20 ==Lähteet== *Langalla HBO.comissa *Langalla Sarjaoppaassa (MTV3) *Langalla Sarjaoppaassa (Sub) === Viitteet === ==Aiheesta muualla== * Luokka:Luettelot televisiosarjojen jaksoista
Olympic Airwaysin lento 417

Tohtori Abid Hanson kuoli 4. tammikuuta 1998 Olympic Airwaysin lennolla 417 Ateenasta New Yorkiin altistuttuaan tupakansavulle. Hanson, joka oli toistuvasti kärsinyt anafylaktisista reaktioista ja herkkyydestä tupakansavuun, oli pyytänyt paikkaa tupakoimattomien osastosta. Noustuaan perheineen koneeseen Ateenassa Hanson huomasi, että heille osoitetut paikat olivat vain kolmen rivin päässä tupakointiosastosta, jota ei ollut erotettu muusta matkustamosta mitenkään. Perhe pyysi toistuvasti paikkoja kauempana tupakointiosastosta, mutta lentoemäntä Maria Leptorgou ei suostunut siirtämään heitä yhdellekään 11 vapaana olleesta paikasta. Savu aiheutti Hansonille anafylaktisen reaktion, johon hän kuoli joitakin tunteja myöhemmin lääkärin avusta huolimatta. == Tausta == Jo ennen lennon 417 tapahtumia Kansainvälisen siviili-ilmailujärjestön (ICAO) ilmailulääketiedeosasto piti tupakointia lentokoneessa turvallisuusriskinä. Se oli yrittänyt saada aikaan tupakoinnin täyskiellon jo vuonna 1996. == Oikeustapaus == Hansonin leski haastoi Olympic Airwaysin oikeuteen. Ennen kuin juttu (Olympic Airways v. Hanson, 540 U.S. 644) päätyi vuonna 2004 Yhdysvaltain korkeimman oikeuden käsiteltäväksi, sitä oli käsitelty alemmissa oikeusasteissa. Alioikeus totesi Olympic Airwaysin olevan vastuussa Hansonin kuolemasta. Se täytti aiemmassa oikeustapauksessa (Air France v. Saks, 470 U.S. 392) vuonna 1985 määritellyt onnettomuuden tunnusmerkit: lentoemännän haluttomuus siirtää Hanson istumaan muualle oli Hansonista riippumatonta, odottamatonta ja epätavallista alan standardit, Olympicin käytännöt ja pyynnön yksinkertaisuus huomioon ottaen. Olympic Airways valitti päätöksestä. Ylioikeus vahvisti yksimielisesti alioikeuden päätöksen sekä sen, että lentoemäntä Leptorgoun toiminta ei täyttänyt ainoastaan Varsovan sopimuksen artiklassa 17 määriteltyjä onnettomuuden tunnusmerkkejä vaan että se voitiin katsoa myös artiklan 25 mukaiseksi tahalliseksi rikkomukseksi, ja niinpä korvauksiin määritetty 75 000 dollarin katto poistui. Olympic Airways valitti myös muutoksenhakutuomioistuimen päätöksestä. Korkein oikeus totesi kuitenkin, että Leptorgoun toiminta täyttää onnettomuuden tunnusmerkit, ja niinpä ylioikeuden päätös vahvistettiin. Olympic Airways määrättiin maksamaan 1,4 miljoonan dollarin korvaukset. == Lähteet == Luokka:Tupakointi Luokka:2000-vuosikymmenen oikeustapaukset
Francesco Mimbelli (D561)

Francesco Mimbelli (runkonumero D561) on Italian laivaston Durand de la Penne -luokan hävittäjä. == Valmistus == Alus tilattiin nimellä Ardimentoso Riva Trigososta Fincantierilta, missä köli laskettiin 1989. Se laskettiin vesille 13. huhtikuuta 1991. Alus nimettiin 1992 uudelleen toisen maailmansodan sankarin mukaan Francesco Mimbelliksi. Alus liitettiin laivastoon 18. lokakuuta 1993.Gardiner, Robert s. 208 == Palvelus == Alus osallistui Adrianmerellä Naton johtamiin operaatioihin Bosniassa. Se oli palveluksessa 2015. ==Lähteet== * === Viitteet === Luokka:Durand de la Penne -luokan hävittäjät Luokka:Italialaiset kylmän sodan hävittäjät Luokka:Fincantieri
RN Alessandro Poerio

RN Alessandro Poerio () oli Italian kuninkaallisen laivaston Poerio-luokan laivueenjohtaja ensimmäisessä maailmansodassa. == Valmistus == Alus tilattiin Genovasta Ansaldolta, missä köli laskettiin 25. kesäkuuta 1913. Alus laskettiin vesille 4. elokuuta 1914 ja liitettiin laivastoon 25. toukokuuta 1915.Gardiner, Robert 1906-1921 s. 265 == Palvelus == Alus luovutettiin 1937 Espanjalle, joka nimesi sen Huescaksi. Se poistettiin Italian alusluettelosta kesäkuussa 1938. Espanja romutti aluksen 1953. ==Lähteet== * * === Viitteet === Luokka:Poerio-luokan hävittäjät Luokka:Italialaiset ensimmäisen maailmansodan risteilijät Luokka:Ansaldo Luokka:Poerio-luokan risteilijät
RN Guglielmo Pepe

RN Guglielmo Pepe () oli Italian kuninkaallisen laivaston Poerio-luokan laivueenjohtaja ensimmäisessä maailmansodassa. == Valmistus == Alus tilattiin Genovasta Ansaldolta, missä köli laskettiin 2. heinäkuuta 1913. Alus laskettiin vesille 17. syyskuuta 1914 ja liitettiin laivastoon 20. elokuuta 1915.Gardiner, Robert 1906-1921 s. 265 == Palvelus == Alus luovutettiin 1937 Espanjalle, joka nimesi sen Terueliksi. Se poistettiin Italian alusluettelosta kesäkuussa 1938. Alus romutettiin 1948. ==Lähteet== * * === Viitteet === Luokka:Poerio-luokan hävittäjät Luokka:Italialaiset ensimmäisen maailmansodan risteilijät Luokka:Ansaldo Luokka:Poerio-luokan risteilijät
RN Cesare Rossarol (1914)

RN Cesare Rossarol () oli Italian kuninkaallisen laivaston Poerio-luokan laivueenjohtaja ensimmäisessä maailmansodassa. == Valmistus == Alus tilattiin Genovasta Ansaldolta, missä köli laskettiin 30. kesäkuuta 1913. Alus laskettiin vesille 15. elokuuta 1914 ja liitettiin laivastoon 6. elokuuta 1915.Gardiner, Robert 1906-1921 s. 265 == Palvelus == Alus upposi osuttuaan miinaan 16. marraskuuta 1918. ==Lähteet== * * === Viitteet === Luokka:Poerio- luokan risteilijät Luokka:Italialaiset ensimmäisen maailmansodan risteilijät Luokka:Ansaldo
Neka mi ne svane

Neka mi ne svane () on kroatialaislaulaja Danijelan kappale, jolla hän edusti Kroatiaa Eurovision laulukilpailussa 1998. Kappale sai 131 pistettä ja sijoittui viidenneksi 25 kappaleen joukossa. Laura Voutilainen on levyttänyt kappaleen suomeksi nimellä "Ennen sua". ==Lähteet== Luokka:Kroatian euroviisuedustuskappaleet Luokka:Vuoden 1998 euroviisuedustuskappaleet
May Britt

__NOTOC__ May Britt (s. 22. maaliskuuta 1934People Search from Intelius searches. Intelius.com.) on ruotsalainen näyttelijä, joka teki lyhyen uran 1950-luvun italialaisissa ja yhdysvaltalaisissa elokuvissa. Hän vetäytyi alalta mentyään 1960 naimisiin Sammy Davis Jr:n kanssa. ==Filmiura== Maybritt Wilkens, joka oli hänen alkuperäinen nimensä, sai sopimustarjouksen vuonna 1951 italialaisten elokuvatuottajien Carlo Pontin ja Mario Soldatin etsiessä Ruotsista nuorta vaaleaa näyttelijää elokuvaan Jolanda, la figlia del Corsaro Nero. May Britt oli tällöin työntekijänä valokuvaamossa, joka teki koekuvauksia. Hän muutti Roomaan, jossa hänen ensiroolinsa oli Jolanda- filmissä (1952). Seuraavina vuosina hän esiintyi useissa Cinecittà-elokuvissa. May Britt siirtyi vuonna 1958 Hollywoodiin tehtyään sopimuksen 20th Century Fox -yhtiön kanssa. Hän esiintyi elokuvassa Nuoret leijonat (1958) Marlon Brandon ja Montgomery Cliftin kanssa ja Murder, Inc. -elokuvassa Peter Falkin kanssa. Hän teki pääroolin vuoden 1959 The Blue Angel -elokuvassa. ==Avioliitto== May Britt tapasi vuonna 1959 Sammy Davis Jr:n. He avioituivat joulukuussa 1960. Avioliitto aiheutti ristitiitoja. Huhun mukaan John F. Kennedy ja Robert F. Kennedy kehottivat Frank Sinatraa puhumaan Davisille, että häät lykättäisiin vuoden 1960 presidentinvaalien jälkeiseen aikaan. Tähän aikaan rotujen välinen avioliitto oli kielletty 31:ssä Yhdysvaltojen osavaltiossa. May Britt myös kääntyi juutalaisuuteen avioliittonsa yhteydessä."May Britt Joins Jewish Faith", The New York Times, 18.10.1960, s. 46Tom Tugend, Rabbi William Kramer Dies at 84 17.6.2004 Avioliiton takia hän jätti filmiroolit. Avioliitto päättyi eroon 1968, kun Davis tunnusti suhteen tanssija Lola Falanan kanssa. Eron jälkeen May Britt esiintyi satunnaisesti televisiossa vuoteen 1988. Hänestä on tehty roolihahmo tv-elokuvaan Rat Pack. ==Elokuvarooleja== Vuosi Filmi Rooli 1952 Jolanda, the Daughter of the Black Corsair Jolanda 1953 Cavalleria rusticana Santuzza 1954 Vergine moderna Claudia Bardi 1955 L'ultimo amante Maria 1956 War and Peace Sonia Rostova 1958 The Young Lions Gretchen Hardenberg 1958 The Hunters Kristina Abbott 1959 The Blue Angel Lola-Lola 1960 Murder, Inc. Eadie Collins 1977 Haunts Ingrid Vuosi Ohjelma Rooli 1968 The Danny Thomas Hour Anna 1969 Mission: Impossible Eva Gollan 1971 The Most Deadly Game Lili 1971 The Partners 1988 Probe Helga ==Lähteet== ==Aiheesta muualla== * Luokka:Ruotsalaiset näyttelijät Luokka:Vuonna 1934 syntyneet Luokka:Elävät henkilöt
Susa (täsmennyssivu)

Susa voi tarkoittaa seuraavia: * Susa, muinainen kaupunki Persiassa * Susa, Sousse, kaupunki Tunisiassa * Susa, kaupunki Piemonten alueella Italiassa * Şuşa, kaupunki Vuoristo-Karabahissa Azerbaidžanissa
Dravo Corporation

Dravo Corporation oli yhdysvaltalainen laivanrakennusyritys, jolla oli telakat Pennsylvaniassa Pittsburghissa ja Delawaressa Wilmingtonissa. Frank ja Ralph Dravo perustivat vuonna 1891 yhtiön Pittsburghissa ja se kirjautui pörssiin 1936, jolloin siitä tuli julkinen yhtiö. Yhtiö sai 5. maaliskuuta 1942 ensimmäisenä yrityksenä asevoimien "Army-Navy E Awardin" merkittävästä sodanajan tuotannosta. Carmeuse osti yhtiön osake-enemmistön 192 miljoonalla dollarilla vuonna 1998. == Toimipisteet == *Neville Islandin telakka Pittsburghissa, joka avattiin 1919. Telakka valmisti toisen maailmansodan aikana LST:ä, jolloin se työllisti 16 000 henkeä. Telakka suljettiin 1982. *Wilmingtonin telakka Delawaressa valmisti toisen maailmansodan aikana saattuehävittäjiä työllistäen 10 500 henkeä. Telakka on suljettu. *
Mesoksaalihappo

Mesoksaalihappo eli ketomalonihappo tai oksomalonihappo (C3H2O5) on ketodikarboksyylihappoihin kuuluva orgaaninen yhdiste. Yhdisteen suolat ja esterit ovat nimeltään mesoksalaatteja. Mesoksaalihappoa esiintyy sinimailasen (Medicago sativa) ja juurikkaiden (Beta) juurissa. ==Ominaisuudet== Huoneenlämpötilassa mesoksaalihappo on valkoista kiteistä ainetta. Se liukenee hyvin veteen ja alkoholeihin sekä dietyylieetteriin. Vedestä se kiteytyy hydraattinaan dihydroksimalonihappona. Keitettäessä mesoksaalihapon vesiliuosta yhdiste hajoaa glyoksyylihapoksi ja hiilidioksidiksi. Yhdiste kykenee kelatoimaan monia metalli-ioneja. : ==Valmistus== Mesoksaalihappoa voidaan valmistaa hapettamalla tartronihappoa vismuttinitraatin avulla. Muita tapoja ovat glyserolin hapetus, malonihapon reaktio typpihapokkeen kanssa ja muodostuvan tuotteen hydrolyysi, malonihapon esterien ja dityppitrioksidin välisellä reaktiolla sekä elektrolysoimalla viinihappoa emäksisissä olosuhteissa. Yhdistettä muodostuu myös pieniä määriä orgaanisista yhdisteistä, kun jätevesiä käsitellään otsonillaJohn A. Wojtowicz: Ozone, Kirk-Othmer Encyclopedia of Chemical Technology, John Wiley & Sons, New York, 2005. Viitattu 29.6.2015. ==Lähteet== Luokka:Dikarboksyylihapot
Centauro (F554)

Centauro (runkonumero F554) oli Italian laivaston Canopo-luokan fregatti. == Valmistus == Alus tilattiin Ansaldolta, missä köli laskettiin 31. toukokuuta 1952. Se laskettiin vesille 4. huhtikuuta 1954 ja liitettiin laivastoon 5. toukokuuta 1957.Gardiner, Robert s. 208 == Palvelus == Alus poistettiin alusluettelosta 1984. ==Lähteet== * === Viitteet === Luokka:Canopo-luokan fregatit Luokka:Italialaiset kylmän sodan fregatit Luokka:Ansaldo
Koskinen ja siimamies

Koskinen ja siimamies on Seppo Jokisen kirjoittama vuonna 1996 julkaistu rikosromaani, jonka kustansi Karisto. Romaani oli Seppo Jokisen esikoisteos ja voitti ilmestymisvuonnaan Tampereen kaupungin kirjallisuuspalkinnon. 2007 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana. ==Juoni== Alkusyksy 1996 on muutenkin kiireinen rikosylikonstaapeli Sakari Koskiselle, kunnes 16-vuotias Katja Autio löytyy kuristettuna tien varresta Hervannassa. Myös raivostunut tytön isä ryhtyy omiin tutkimuksiinsa. Pian tapahtuu se mitä poliisit Sorin poliisitalolla ovat pelänneet: toinen murha. Paineet kasvavat ja jokainen hetki voi merkitä uutta murhaa. Samalla Koskinen tuntee syyllisyyttä siitä ettei aika riitä perhe- elämään ja naispuolinen työkaveri herättää hänen kiinnostuksensa. == Lähteet == Luokka:Suomalaiset rikosromaanit Luokka:Vuoden 1996 kirjat Luokka: Seppo Jokisen teokset
Hammersmith Bridge

Hammersmith Bridge on riippusilta, joka ylittää Thamesin Länsi-Lontoossa. Sillan pohjoispuolella on Hammersmith and Fulhamin kaupunkipiiri, ja eteläpuolella Richmond upon Thames. Nykyinen silta avattiin liikenteelle vuonna 1887. Sitä ennen samalla paikalla oli ollut vanhempi silta vuodesta 1827. Hammersmith Bridge on 210 metriä pitkä ja 13 metriä leveä.Tourist Information on Hammersmith Bridge in London TourUK.co.uk. Siltaa on korjattu ja vahvistettu useaan otteeseen, koska sitä ei ollut alun perin suunniteltu Lontoon nykyisille liikennemäärille. ==Lähteet== == Aiheesta muualla == Luokka:Englannin tieliikennesillat Luokka:Hammersmith ja Fulhamin rakennukset ja rakennelmat Luokka:Lontoon sillat Luokka:Richmond upon Thames Luokka:Yhdistyneen kuningaskunnan riippusillat
Omar McLeod

Omar McLeod (s. 25. huhtikuuta 1994) on jamaikalainen pika-aitajuoksija, joka kilpailee pääosin 110 metrin aitajuoksussa. McLeod osallistui Ranskan Lillessä pidettyihin vuoden 2011 alle 18-vuotiaiden MM-kilpailuihin, joissa hän oli 110 metrin aidoissa neljäs ja 400 metrin aidoissa kahdeksas. Vuoden 2015 MM- kilpailuissa Pekingissä hän sijoittui 110 metrin aitajuoksussa finaalin kuudenneksi. Vuoden 2016 sisäratojen MM-kilpailuista Portlandista McLeod saavutti kultaa 60 metrin aitajuoksusta Jamaikan ennätysajalla 7,41. Toukokuussa 2016 hän voitti Timanttiliigan osakilpailun Dohassa ja Shanghaissa. Saman vuoden kesäolympialaisissa Rio de Janeirossa hän voitti 110 metrin aitojen kultaa ajalla 13,05. Huhtikuussa 2016 McLeod juoksi 100 metriä aikaan 9,99 s ja hänestä tuli historian ensimmäinen ihminen, joka on juossut 100 metriä alle 10 sekunnin sekä 110 metrin aidat alle 13 sekunnin. Kesäkuussa 2017 McLeod juoksi Jamaikan mestaruuskilpailuissa maansa ennätyksen 12,90 s. Kaikkien aikojen tilastossa hän nousi jaetulle viidennelle sijalle. Hän voitti maailmanmestaruuden Lontoossa 2017 ajalla 13,04. Dohan MM-kilpailuissa 2019 hänet hylättiin pika-aitojen loppukilpailussa. == Henkilökohtaiset ennätykset == Ulkoradoilla * 100 m: 9,99 s (Fayetteville 2016) * 200 m: 20,49 s (Gainesville 2018) *110 metrin aidat: 12,90 s (Kingston 2017) *400 metrin aidat: 49,98 s (Kingston 2013) Sisäradoilla *60 metriä: 6,61 s (Fayetteville 2017) *200 metriä: 20,48 s (Fayetteville 2017) *60 metrin aidat: 7,41 s (Portland 2016) == Lähteet == Luokka:Jamaikalaiset pika-aitajuoksijat Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1994 syntyneet Luokka:Elävät henkilöt
Baramandougou

Baramandougou on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen varrella 75 kilometriä Sanista maanteitse koilliseen. Kunnassa on 9 100 asukasta (vuonna 2009). Baramandougoun kunta rajoittuu etelässä Sanin piirin Ténén, lounaassa Fionin ja lännessä Ouolonin, idässä Tominianin piirin Fangasson sekä pohjoisessa Moptin alueen Djennén piirin Niansanarién ja Dandougou Fakalan kuntiin. Seutu kuuluu Sahelin vyöhykkeeseen. Kuntaan kuuluu kymmenen kylää. Asukkaat ovat etupäässä boboja. Lisäksi on bambaroita, fulbeja ja bozoja. Vallitsevat uskonnot ovat islam, animismi ja kristinusko. Paikallisia elinkeinoja ovat maanviljely, karjanhoito, käsityöammatit, pienimuotoinen kaupankäynti ja kalastus. Tärkeimmät viljelykasvit ovat hirssi, lehmänpapu, maapähkinä, riisi, sipuli ja tupakka. Kotieläimiä ovat naudat, aasit, hevoset, lampaat ja vuohet. Kunnassa pidetään viikoittaiset markkinat. Kunnan liikenneyhteydet ovat heikot. Palveluihin kuuluvat neljä julkista koulua, yksi kyläkoulu ja yläkoulu, koulutus- ja kehittämiskeskus sekä terveysasema. ==Lähteet== Luokka:Malin kunnat Luokka:Sanin piiri
Terapian tarpeessa (televisiosarja)

Terapian tarpeessa () on yhdysvaltalainen tilannekomedia, joka perustuu vuonna 2003 julkaistuun elokuvaan Anger Management. Yhdysvalloissa sarjan esittäminen aloitettiin 28. kesäkuuta 2012 FX:n kanavalla. Suomessa sarjaa on esittänyt TV5. Sarjan päänäyttelijänä on Charlie Sheen, jonka roolihahmo on hyvin samankaltainen kuin Jack Nicholsonin hahmo elokuvassa. 7\. marraskuuta 2014 FX ilmoitti, ettei sarjaa jatketa toisen tuotantokauden jälkeen.tvseriesfinale.com Anger Management: Charlie Sheen Sitcom Ending on FX ==Juoni== Sarja pyörii Charlie Goodsonin (Charlie Sheen) ympärillä. Hän on vihanhallintaongelmasta kärsivä baseballpelaaja. Tohtori Kate Walesin (Selma Blair) avulla hän pystyi jatkamaan urheilu-uraa MLB-tasolle, kunnes tärkeässä ottelussa menetti hermonsa ja iski mailalla polveensa, mikä johti uran päättymiseen. Charlie palasi koulun penkille ja luki itsensä vihanhallintaterapeutiksi. Charliella on ex-vaimo Jennifer (Shawnee Smith), jota hän petti useasti urheilu-uransa aikana. Heillä on teini-ikäinen OCD- häiriöinen tytär, Sam. Kate ja Charlie toimivat toisilleen terapeutteina, jonka lisäksi he tasapainottelevat ystäväsuhteen ja seksisuhteen välillä. ==Sarjan hahmot== * Charles ”Charlie” Goodson (Charlie Sheen) on entinen baseball-pelaajaa, nykyinen vihanhallintaterapeutti. * Tohtori Kate Wales (Selma Blair), on Charlien entinen terapeutti-kollega ja seksikumppani. * Jennifer Goodson (Shawnee Smith) on Charlien ex-vaimo. * Sam Goodson (Daniela Bobadilla) on Charlien ja Jenniferin teini-ikäinen tytär. * Lacey Patel (Noureen DeWulf) on piloille hemmoteltu, pinnallinen ja itsetuhoinen vihanhallintaryhmän jäsen. * Patrick (Michael Arden) on homo passiivis aggressiivinen vihanhallintaryhmän jäsen. * Nolan Johnson (Derek Richardson) on kannabista poltteleva nuorukainen ilman minkäänlaista itsevarmuutta, vihanhallintaryhmän jäsen. * Ed (Barry Corbin) on iäkäs poliittisesti epäkorrekti vihanhallintaryhmän jäsen. * Sean Healy (Brian Austin Green) on alussa Charlien arkivihollinen, koska seurustelee Jenniferin kanssa. Myöhemmin heistä tulee naapurit ja he ystävystyvät. * Tohtori Jordan Denby (Laura Bell Bundy) on satunnainen alkoholisti, jonka kanssa Charlie tekee erilaisia psykologisia kokeita. ==Tuotanto== Heinäkuussa 2011 Charlie Sheen ilmoitti suunnittelevansa televisiosarjaa Anger Management -elokuvan ympärille. Sarja oli Sheenin ensimmäinen sen jälkeen kun hänet irtisanottiin CBS:n Miehen puolikkaista. FX ilmoitti ostaneensa kymmenen jaksoa kokeeksi ja tilaavansa 90 jaksoa lisää, jos se menestyy. Vuonna 2014 FX ilmoitti, että sarja jää 100 jakson pituiseksi. ==Lähteet== ==Aiheesta muualla== * Viralliset kotisivut * Luokka:2010-luvun yhdysvaltalaiset tilannekomediat Luokka:FX:n televisio- ohjelmat
Marcel Lomnický

Marcel Lomnický (s. 6. heinäkuuta 1987 Nitra, Tšekkoslovakia) on slovakialainen moukarinheittäjä. 180 senttimetriä pitkä ja 90 kilogrammaa painava Lomnický edustaa yhdysvaltalaisen Virginian teknillisen yliopiston yleisurheilujoukkuetta.http://www.european- athletics.org/athletes/group=l/athlete=140284-lomnicky-marcel/index.html Lomnický sijoittui viidenneksi Rio de Janeiron olympialaisissa 2016. Vuosien 2012 kesäolympialaisissa Lontoossa ja 2021 Tokiossa hän jäi karsintaan. Hän on osallistunut viidesti MM-kilpailuihin, vuosina 2011, 2013, 2015, 2017 ja 2019 parhaana tuloksenaan Moskovan 2013 ja Pekingin 2015 kilpailuiden kahdeksas sija. EM-kilpailuissa Lomnický on ollut mukana vuosina 2010, 2012, 2014, 2016 ja 2018, parhaina sijoituksinaan vuoden 2016 kisojen viides ja 2014 seitsemäs tila. Vuoden 2015 Euroopan kisoissa Bakussa (Euroopan joukkuemestaruuskilpailujen kolmosliiga) Lomnický voitti moukarinheiton. Hänellä on myös kaksi hopeaa kesäuniversiadeista vuosilta 2011 ja 2013. == Ennätykset == * 79,19 m (Trnava 2021) == Lähteet == Luokka:Slovakialaiset moukarinheittäjät Luokka:Vuonna 1987 syntyneet Luokka:Elävät henkilöt
Pernilla

Pernilla on naisen etunimi. Pernilla on lyhentymä nimestä Petronella, joka on johdettu roomalaisesta sukunimestä Petronius. Suomessa nimi Pernilla on yleistynyt vasta 1960-luvulta lähtien. Digi- ja väestötietoviraston tietojen nimi on vuosina 1960–2019 annettu kaikkiaan 610 henkilölle. Sitä vastoin ennen vuotta 1960 syntyneitä Pernilloja on alle 10. Pernillan nimipäivä on vuodesta 1995 lähtien ollut suomen­ruotsalaisen kalenterin mukaan 29. kesäkuuta; suomen­kielisessä kalenterissa nimeä ei ole. Norjassa ja Tanskassa on nimestä variaatio, Pernille. == Tunnettuja Pernilloja == * Pernilla August (s. 1958), ruotsalainen näyttelijä * Pernilla Burholm (s. 1974), ruotsalainen jääkiekkoilija * Pernilla Böckerman (s. 2000), suomalainen fitness-urheilija ja sosiaalisen median vaikuttaja * Pernilla Karlsson (s. 1990), suomalainen laulaja * Pernilla Nordlund (s. 1990), suomalainen jalkapalloilija * Pernilla Söderlund (s. 1969), ahvenanmaalainen poliitikko * Pernilla Wahlgren (s. 1967), ruotsalainen laulaja, näyttelijä ja tv-juontaja * Pernilla Wiberg (s. 1970), ruotsalainen alppihiihtäjä * Pernilla Winberg (s. 1989), ruotsalainen jääkiekkoilija * Pernilla Österberg, Nilla Kjellsdotter (s. 1987), suomenruotsalainen rikoskirjailija == Kuvitteellisia Pernilloja == * Pernilla, päähenkilön puoliso Ludvig Holbergin näytelmässä Jeppe Niilonpoika == Lähteet == Luokka:Etunimet
Ateenan maanjäristys 1999

Ateenan maanjäristys 1999 oli maanjäristys, joka tapahtui Kreikassa 7. syyskuuta 1999 kello 14.56 paikallista aikaa. Sen keskus sijaitsi Ateenan lähellä. Maanjäristyksen magnitudi oli 6,0 ​ja intensiteetti IX, ja se tapahtui noin 10 kilometrin syvyydessä. Järistys kesti arviolta 15 sekuntia ja oli maan tuhoisin luonnonmullistus sitten vuoden 1981 maanjäristysten. Vaikutukset huomattiin suurella alueella Keski-Kreikassa. Ateenan metropolialueen läheisyys lisäsi aineellisia tuhoja. Tuhoja aiheutui erityisesti Áno Liósiassa, Acharnésissa, Fylíssä ja Thrakomakedónesissa. Maanjäristys tunnettiin aina Turkin İzmirissä saakka. Järistyksessä kuoli 143 ja loukkaantui noin henkeä. Järistys sattui vain alle kuukausi sen jälkeen kun Turkissa oli ollut huomattavasti tuhoisampi İzmitin maanjäristys. Maitten toisilleen antama katastrofiapu lievitti tulehtuneita diplomaattisuhteita. == Lähteet == == Aiheesta muualla == Maanjäristys 1999 Luokka:Maanjäristykset Kreikassa Luokka:Vuoden 1999 maanjäristykset
Dah

Dah on maalaiskunta ja sen keskuskylä Ségoun alueen Sanin piirissä Malissa. Se sijaitsee 20 kilometriä Sanista etelään. Kunnassa on 12 900 asukasta (vuonna 2009). Dahin kunta rajoittuu etelässä Sanin piirin Sourountounan, lännessä Diélin ja N’Torosson, pohjoisessa Niasson, Sanin ja Somon sekä idässä Tominianin piirin Yasson kuntiin. Seutu kuuluu Sudanin ja Sahelin siirtymäalueeseen. Pinnanmuodostukseltaan se on tasankoa. Pysyviä vesistöjä ei ole. Kuntaan kuuluu 26 kylää. Asukkaat ovat bambaroita, miniankoja, fulbeja ja markoja. Seudun pääelinkeinot ovat maanviljely ja karjanhoito. Djebén alangolla kehitetään riisin viljelyä. Kotieläimiä ovat naudat, lampaat, vuohet, hevoset ja aasit. Lisäksi harjoitetaan keräilyä, pienimuotoista kaupankäyntiä ja käsityöammatteja. Dahissa ja Tourassa pidetään viikoittaiset markkinat. Kunnan läpi kulkee Sanista etelään johtava maantie RN13. Palveluihin kuuluvat kaksi julkista koulua, seitsemän kyläkoulua, koraanikoulu ja terveysasema. ==Lähteet== Luokka:Malin kunnat Luokka:Sanin piiri
Artur Paporotnyi

Artur Sergejevitš Paporotnyi (, s. 28. marraskuuta 1985 Mirnyi) on venäläinen beachfutispelaaja, joka edustaa Kristall-seuraa ja Venäjän beachfutismaajoukkuetta.http://www.baku2015.com/athletes/athlete=paporotnyi- artur-1000690/index.html?intcmp=# Pelipaikaltaan 193-senttinen ja 88-kiloinen Paporotnyi on puolustaja.http://www.beachsoccer.com/players/Artur%20Paporotnyi Paporotnyin suurin voitto Venäjän maajoukkueen kanssa on MM-kulta vuodelta 2011 Ravennasta. Paporotnyi pelasi turnauksessa neljässä ottelussa.http://www.fifa.com/worldfootball/statisticsandrecords/players/player=346142/index.html Vuonna 2015 hän oli mukana voittamassa kultaa Euroopan kisoista Bakusta. Paporotnyi onnistui turnauksessa neljästi maalinteossa. Vuonna 2015 hän saavutti myös MM-pronssia. Paporotnyi edustaa nykyisin Kristall-seuraa. Aiemmin hän on edustanut pietarilaista CITY:ä ja Maina-Biraa. == Lähteet == Luokka:Venäläiset beachfutispelaajat Luokka:Vuonna 1985 syntyneet Luokka:Elävät henkilöt
Kullannuppu

Kullannuppu (engl. Blossom) on yhdysvaltalainen tilannekomedia, jota esitettiin NBC-kanavalla vuosina 1990-1995\. Sarja kertoo isänsä ja kahden veljensä kanssa asuvasta teinitytöstä Blossom Russo, jota esittää Mayim Bialik. Suomessa sarjaa nähtiin MTV3-kanavalla. == Lähteet == Luokka:1990-luvun yhdysvaltalaiset nuorten tilannekomediat Luokka:NBC:n televisio-ohjelmat
Vemmelsääri

Vemmelsääri voi tarkoittaa seuraavia asioita: *Rusakko, Jäniseläinten lahkoon kuuluva eläin *Väiski Vemmelsääri, sarjakuvahahmo
Koskinen ja raadonsyöjä

Koskinen ja raadonsyöjä on Seppo Jokisen kirjoittama vuonna 1997 julkaistu rikosromaani, jonka kustansi Karisto. 2008 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana. ==Juoni== Kaapatun pikkutytön tapaus on juuri ratkaistu, ja Koskinen kollegoineen viettää riehakasta saunailtaa. Aamuyöllä tulee yllättävä äkkilähtö kun paperitehtaan ATK-suunnittelija löytyy murhattuna. ATK-osaston työntekijät vaikuttavat salaavan jotain. Aluksi epäiltyjä on useita, mutta lopulta yhden työntekijän syyllisyys vaikuttaa ilmeiseltä. Koskinen vaistoaa kuitenkin asian olevan toisin. Epäilyn toteennäyttäminen kollegoille osoittautuu lähes ylivoimaiseksi tehtäväksi. Samaan aikaan pitäisi vielä huolehtia perheestä ja ihmissuhteista. == Lähteet == Luokka:Suomalaiset rikosromaanit Luokka:Vuoden 1997 kirjat Luokka: Seppo Jokisen teokset
Studio Mediapolis

Studio Mediapolis Oy (vuoteen 2018 Aito Tehdas Oy ) oli Akun Tehtaan ja Aito Median puoliksi omistama suomalainen televisiotuotantoyhtiö. Studio Mediapoliksen kotipaikka on Tampere. Yhtiön ensimmäinen televisiotuotanto on Uusi päivä -draamasarja, jonka myötä 20 Ylen työntekijää siirtyi Studio Mediapoliksen palvelukseen. Maaliskuussa 2018 Studio Mediapolis aloitti yt- neuvottelut. Studio Mediapolis tulee lopettamaan toimintansa vuoden 2018 loppuun mennessä. == Studio Mediapoliksen tuottamat ohjelmat == * Uusi päivä (2014–2018) * Mä voin selittää kaiken (2018) == Lähteet == == Aiheesta muualla == * Studio Mediapoliksen kotisivut Luokka:Entiset suomalaiset televisiotuotantoyhtiöt
Salvatore Todaro (S526)

Salvatore Todaro (runkonumero S526) on Italian laivaston Salvatore Todaro -luokan sukellusvene. == Valmistus == Alus tilattiin elokuussa 1997 Fincantierin Muggianon telakalta, missä köli laskettiin 3. heinäkuuta 1999. Se laskettiin vesille 6. marraskuuta 2003 ja valmistui 29. maaliskuuta 2006. Alus luovutettiin laivastolle vielä samana päivänä.naval-technology.com == Palvelus == Alus oli 2015 palveluksessa. == Lähteet == Luokka:Salvatore Todaro -luokan sukellusveneet Luokka:Fincantieri
Koskinen ja pudotuspeli

Koskinen ja pudotuspeli on Seppo Jokisen kirjoittama vuonna 1998 julkaistu rikosromaani, jonka kustansi Karisto. 2008 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana. ==Juoni== Koskinen on noussut komisarioksi. Esimiesaseman haasteet alkavat heti. Keskellä kesää tapahtuu pankkiryöstö, ja ryöstäjä ampuu toisen pankin asiakkaan. Samaan aikaan Koskisen ystävä ja kollega konstaapeli Roine on mielisairaalassa masennuksen vuoksi. Koskinen joutuu selvittämään myös mielisairaalan potilaiden outoja sydänkohtauskuolemia. == Lähteet == Luokka:Suomalaiset rikosromaanit Luokka:Vuoden 1998 kirjat Luokka: Seppo Jokisen teokset
Koskinen ja taikashow

Koskinen ja taikashow on Seppo Jokisen kirjoittama vuonna 1999 julkaistu rikosromaani, jonka kustansi Karisto. 2006 Karisto julkaisi teoksen myös pokkarina 2010 teos julkaistiin Ola Tuomisen lukemana äänikirjana. ==Juoni== Koskisen avioliitto päätyy eroon. Nainen jättäytyy junan alle Tampereella. Outo itsemurhakirje saa Koskisen kiinnostumaan tapauksesta. Nainen oli ennen kuolemaansa taikurin avustajana. Koskinen tapaa taikurin sattumalta laivaristeilyllä ja ryhtyy selvittämään naisen kuolinsyytä. Tutkinta johtaa myös seurustelusuhteeseen eronneen Koskisen ja taikurin uuden avustajan välillä. Lopulta Koskinen huomaa yllättäen rikoksen liittyvän hänen omaan elämäänsä. == Lähteet == Luokka:Suomalaiset rikosromaanit Luokka:Vuoden 1999 kirjat Luokka: Seppo Jokisen teokset
Diakourouna

Diakourouna on maalaiskunta Ségoun alueen Sanin piirissä Malissa. Sen keskuskylä Diakourouna Nerisso sijaitsee 55 kilometriä Sanista lounaaseen. Kunnassa on 11 700 asukasta (vuonna 2009). Diakourounan kunta rajoittuu pohjoisessa Sanin piirin Niamanan ja Diélin, idässä Karaban ja Kavan, etelässä Kanieguén ja Tourakolomban, luoteessa Blan piirin Yangasson sekä lännessä Sikasson alueen Koutialan piirin Niantagan kuntiin. Seutu kuuluu Sudanin ja Sahelin siirtymäalueeseen. Kuntaan kuuluu 20 kylää. Asukkaat ovat etupäässä miniankoja, bambaroita ja fulbeja. Paikallisia elinkeinoja ovat maanviljely, karjanhoito, metsien hyödyntäminen ja pienimuotoinen kaupankäynti. Tärkeimmät viljelykasvit ovat hirssi, maissi, durra, riisi ja puuvilla. Kotieläimiä ovat naudat, lampaat, vuohet, hevoset, aasit, siat ja siipikarja. N’Togosso Sinsinguesson kylässä pidetään viikoittaiset markkinat. Kunnan liikenneyhteydet ovat heikot. Palveluihin kuuluvat kolme julkista koulua, kuusi kyläkoulua, koulutus- ja kehittämiskeskus, kaksi koraanikoulua ja terveysasema. ==Lähteet== Luokka:Malin kunnat Luokka:Sanin piiri
Scirè (S527)

Scirè (runkonumero S527) on Italian laivaston Salvatore Todaro -luokan sukellusvene. == Valmistus == Alus tilattiin elokuussa 1997 Fincantierin Muggianon telakalta, missä köli laskettiin 27. heinäkuuta 2000. Se laskettiin vesille 18. joulukuuta 2004 ja valmistui 19. helmikuuta 2007marina.difesa.it. Alus luovutettiin laivastolle vielä samana päivänä. == Palvelus == Alus oli 2015 palveluksessa. == Lähteet == Luokka:Salvatore Todaro -luokan sukellusveneet Luokka:Fincantieri
Victoria (Hongkong)

right|thumb|200px|Hongkongin kartta vuodelta 1915. Victoria kartan alareunassa. Victoria eli Victoria City, virallisesti City of Victoria () oli yksi ensimmäisistä kaupunkimaisista asutuksista, jotka Hongkongiin perustettiin sen jälkeen, kun alueesta vuonna 1842 tuli Britannian siirtomaa. Sen nimi oli aluksi Queenstown, mutta se sai pian nimen Victoria, Ison- Britannian silloisen kuningatar Viktorian mukaan. Se oli Hongkongin pääkaupunkina vuodesta 1842 aina vuoden 1997 vallanvaihtoon saakka, ja lähes kaikki nykyisen Hongkongin itse­hallinto­alueen hallituksen virastot sijaitsevat yhä sen alueella. Victoria käsitti suuren osan Hongkongin nykyisistä Kennedy Townin, Sheung Wanin, Centralin ja Wan Chain alueista. Yleisessä käytössä kuitenkin Victorian koko entinen alue tunnetaan nykyisin nimellä Central. Nimi Victoria tai Victoria City on kuitenkin säilynyt useiden järjestöjen nimissä, joita ovat esimerkiksi paikallinen partio­lippu­kunta Victoria City District, sekä Victoria Junior Chamber. Sikäläisen tuomioistuimen nimenä Victoria District Court oli käytössä 1980-luvulle saakka, jolloin se siirrettiin Wanchai Toweriin ja yhdistettiin muiden Hongkongissa toimineiden alioikeuksien kanssa. == Sijainti == Victoria City sijaitsi pääasiassa nykyisen Centralin alueella, ja se sai nimensä kuningatar Viktorian mukaan vuonna 1843. Se käsitti nykyiset Centralin, Admiraltyn, Sheun Wanin, Wan Chain, East Pointin, Shek Tong Tsuin, Mid-levelsin, Victoria Peakin, Happy Valleyn, Tin Haun ja Kennedy Townin kaupunginosat Hongkongin saarella. Vuonna 1903 Hongkongin hallitus pystytti kaupungin rajoille seitsemän tekstillä City Boundary 1903 (kaupungin raja 1903) varustettua rajakiveä kaupunkiin johtaneiden teiden varsille. Ne ovat kaikki yhä paikoillaan lukuun ottamatta Magazine Gap Roadin varrella ollutta, joka katosi kesäkuussa 2007. Näiden kivien rajoittama alue ulottuu Causeway Baystä Kennedy Towniin. == Aluejako == Vuonna 1857 Britannian hallitus laajensi Victoria Cityn aluetta ja jakoi sen neljään piiriin (wan, ): * Sai Wan ("läntinen piiri", käsitti nykyisen Sai Wanin lisäksi Kennedy Townin, Shek Tong Tsuin ja Sai Ying Punin * Sheung Wan ("ylempi piiri", sama kuin nykyinen Sheung wan) * Choong Wan eli Chung Wan ("keskuspiiri", käsitti nykyisen Centralin, ja * Ha Wan ("alempi piiri", nykyinen Wan Chai). Ha Wania lukuun ottamatta näiden alkuperäiset nimet ovat yhä käytössä kiinan kielessä. Nämä piirit (wan) jaettiin edelleen yhdeksään kaupunginosaan, yeuk (: *Shektongtsui *Sai Ying Poon *Taipingshan – Victoria Peak, The Peak eli Mount Austin *Sheung Wan *Choong Wan (nykyinen englanninkielinen nimi Central *Ha Wan (nykyinen Admiralty) *Wan Chai *Bowrington (nykyisen Wan Chain ja Causeway Bayn välissä) *Soo Kun Po == Historia == Pääkaupunki ulottui 1890-luvulla itä-länsisuunnassa noin kuuden kilometrin pituisena rannikkoa myöten. Talot oli rakennettu graniitista ja tiilestä. Linja-autot ja raitiovaunut tulivat myöhemmin alueen tärkeimmiksi kulkuneuvoiksi. == Lähteet == == Aiheesta muualla == *Valokuvia vuoden 1903 rajakivistä Luokka:Hongkongin maantiede Luokka:Hongkongin historia
Genie in a Bottle

Genie in a Bottle on yhdysvaltalaisen laulajan Christina Aguileran kappale. Sen kirjoittivat ja tuottivat Steve Kipner ja David Frank, ja kirjoitukseen osallistui myös Pamela Sheyne. Levy-yhtiö RCA julkaisi sen Aguileran debyyttialbumin ensimmäisenä singlenä 22. kesäkuuta 1999. Single pääsi listaykköseksi 21 maassa. Yhdysvalloissa se nousi Billboard Hot 100 -listan kärkeen, ja RIAA antoi sille platinalevyn; singleä on myyty maassa yli 1,4 miljoonaa kappaletta. Suomen virallisella singlelistalla kappale oli korkeimmillaan kuudentena. == Lähteet == Luokka:Vuoden 1999 kappaleet Luokka:Christina Aguileran kappaleet Luokka:Billboard Hot 100 -listan ykköset
Gabriele Gori

Gabriele Gori (s. 10. lokakuuta 1987) on italialainen beachfutispelaaja. Hän edustaa Italian beachfutisliigan Viareggio Beach Socceria ja Italian beachfutismaajoukkuetta. Pelipaikaltaan 169 senttimetriä pitkä ja 69 kilogrammaa painava Gori on hyökkääjä.http://www.beachsoccer.com/players/Gabriele%20Gori Gori pelasi Italian paidassa vuoden 2011 MM-kotikisoissa Ravennassa, jossa hän teki neljässä ottelussa yhden maalin.http://www.fifa.com/worldfootball/statisticsandrecords/players/player=346027/index.html Gori saavutti Italian kanssa hopeaa vuoden 2015 Euroopan kisoista Bakusta, jossa Gori oli kisojen toiseksi paras maalintekijä seitsemällä osumallaan.http://www.baku2015.com/athletes/athlete=gori- gabriele-1016109/index.html?intcmp=# Gori on edustanut koko uransa, vuodesta 2010 lähtien, kotimaansa pääsarjan Viareggio Beach Socceria. Hän on saavuttanut seuran kanssa Italian cupin voiton sekä kolme Italian pääsarjan maalikuninkuutta vuosina 2010, 2012 ja 2014.http://www.viareggiobeachsoccer.it/squadra-2014-2/rosa-2015/#gori == Lähteet == Luokka:Italialaiset beachfutispelaajat Luokka:Vuonna 1987 syntyneet Luokka:Elävät henkilöt
Juri Krašeninnikov

Juri Jurjevitš Krašeninnikov (, lempinimeltään Krash s. 19. joulukuuta 1984) on venäläinen beachfutispelaaja. Hän edustaa kotimaansa pääsarjassa pelaavaa Kristall-seuraa ja Venäjän beachfutismaajoukkuetta. 186 senttimetriä pitkä ja 87 kilogrammaa painava Krašeninnikov on pelipaikaltaan puolustaja.http://www.beachsoccer.com/players/Yury%20Krasheninnikov Vuodesta 2009 maajoukkueessa pelannut Krašeninnikov on voittanut Venäjän maajoukkueen kanssa kaksi MM-kultaa vuosina 2011 ja 2013.http://www.fifa.com/worldfootball/statisticsandrecords/players/player=316289/index.html Vuonna 2015 Krašeninnikov kuului Venäjän joukkueeseen mestaruuteen päättyneissä Euroopan kisoissa Bakussa.http://www.baku2015.com/athletes/athlete=krasheninnikov- yury-1000685/index.html?intcmp=# Samana vuonna hän saavutti myös MM-pronssia. Krašeninnikov on voittanut maajoukkueen kanssa myös Euro Beach Soccer Leaguen ja Euro Beach Soccer Cupin. Krašeninnikov on pelannut nykyisessä seurassaan Kristallissa vuodesta 2014 alkaen. Hän on edustanut myös Moskovan Lokomotivia sekä brasilialaista Corinthiansia, jossa hän pelasi lainalla vuonna 2012. == Lähteet == Luokka:Venäläiset beachfutispelaajat Luokka:Vuonna 1984 syntyneet Luokka:Elävät henkilöt
Diéli

Diéli on maalaiskunta Ségoun alueen Sanin piirissä Malissa. Sen keskuskylä Diéli Felinso sijaitsee 45 kilometriä Sanista lounaaseen. Kunnassa on 14 000 asukasta (vuonna 2009). Diélin kunta rajoittuu pohjoisessa Sanin piirin Djéguenan ja N’Torosson, idässä Dahin ja Sourountounan, etelässä Diakourounan sekä lännessä Niamanan ja Blan piirin Yangasson kuntiin. Kuntaan kuuluu 35 kylää. Asukkaat ovat etupäässä muslimeja ja kristittyjä. Lisäksi on jonkin verran animisteja. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja pienimuotoista karjankäyntiä. Palveluihin kuuluvat kolme julkista koulua, viisi kyläkoulua, koulutus- ja kehittämiskeskus, koraanikoulu ja kaksi terveysasemaa. ==Lähteet== Luokka:Malin kunnat Luokka:Sanin piiri
So Pure

So Pure on kanadalaisen laulaja-lauluntekijä Alanis Morissetten kappale hänen neljänneltä ja toiselta kansainväliseltä studioalbumiltaan, Supposed Former Infatuation Junkie. Kappale julkaistiin kansainvälisesti albumin kolmantena singlenä 14. kesäkuuta 1999. Kappaleen on tehnyt ja tuottanut Alanis Morissette yhdessä Glen Ballardin kanssa. Albumin Supposed Former Infatuation Junkie nimi tulee yhdestä "So Pure" -kappaleen säkeestä. Kappale julkaistiin Yhdysvaltain radioasemille 29 kesäkuuta 1999, mutta se sai vain vähän soittoaikaa ja oli parhaimmillaankin top 20:n ulkopuolella Billboard Adult Top 40 -ja Billboard Top 40 Mainstream -listalla. Kappale ei onnistunut pääsemään Billboard Hot 100 -listalle. Se suoriutui kohtalaisesti Isossa-Britanniassa, missä se ylsi top 40:een. Kappaleen musiikkivideon ohjasi Alanis Morissette. ==Musiikkivideo== Singlen musiikkivideon ohjasi Morissette itse. Videossa Morissette ja hänen silloinen poikaystävänsä Dash Mihok tanssivat tanssipareina, ajan ja tanssityylin vaihtuessa videon aikana. Se kuvattiin Torontossa kahden päivän aikana. ==Listasijoitukset== Listat (1999) Paras sijoitus UK Singles Chart 38 U.S. Billboard Adult Top 40 25 U.S. Billboard Top 40 Mainstream 38 ==Lähteet== Luokka:Vuoden 1999 kappaleet Luokka:Alanis Morissetten kappaleet
Armando Jacobino

Armando Jacobino (s. 3. huhtikuuta 1922 Napoli – k. 6. marraskuuta 1970 Riihimäki) oli italialainen Suomessa uransa luonut lasimuotoilija ja lasinpuhaltaja. Jacobino aloitti lasioppinsa 13-vuotiaana Venetsian Muranossa. Vuonna 1951 hän saapui yhdessä Giusto Ferron kanssa Nuutajärvelle, Suomeen lasinpuhaltajaksi. Vuonna 1959 hän lopetti Nuutajärvellä ja piti jonkin aikaa Jokelassa omaa lasinpuhaltamoa. Samana vuonna hän kuitenkin siirtyi Riihimäelle Kumelan lasitehtaaseen, jossa hän työskenteli kuolemaansa asti. Kumelassa hän valmisti erilaisia lasiesineitä vapaasti puhaltamalla ja nyppimällä. Erityisen suosituiksi ovat tulleet Jacobinon eläinhahmot. == Lähteet == == Aiheesta muualla == * Signed 1960s Kumela Armando Jacobino duck figurine (YouTube) * Keräilysuosikki:eläinhahmot (Avotakka) Jacobino, Armando Jacobino, Armando
Geenireservimetsä

Geenireservimetsä on metsäalue, jossa suojellaan puulajin perimää mahdollisimman monimuotoisena, alkuperäisillä kasvupaikoillaan. Suomessa geenireservimetsiä on perustettu Suomessa kasvaville puulajeille: kuuselle, männylle, koivuille, lehmukselle ja vaahteralle. Geenireservimetsiä hoidetaan siten, että alueen puuston luonnollinen geeniperimä säilyy mahdollisimman hyvin. Geenivarojen suojelun tarkoitus on säilyttää lajien ja paikallisten esiintymien perinnöllinen monimuotoisuus pitkälle tulevaisuuteen.Metsäpuiden geenivarat Luonnonvarakeskus Luke Geenireservimetsissä tehdään hoitohakkuita esimerkiksi eri-ikäisrakenteen parantamiseksi. Metsäpuiden geeniperimän ja siten geneettisen monimuotoisuuden suojelu pohjautuu kansainvälisiin sopimuksiin ja velvoitteisiin. Suomen maa-, metsä ja kalatalouden kansallinen geenivaraohjelma Suomessa on geenireservimetsiä 44 kpl yhteensä 7 179,5 hehtaaria ja niiden ylläpito on Luonnonvarakeskuksen ja sen tutkijoiden vastuulla.Geenireservimetsät. Luonnonvarakeskus Valtaosa geenireservimetsistä sijaitsee valtion maalla ja vain yksi yksityisen omistamassa metsässä Perhossa. Metsän geeniperintö säilyy hakkaamalla ==Geenireservimetsät Suomessa== Suomen geenireservimetsät Kunta Puulajit Pinta-ala Tunnus Maanomistaja Kerimäki Mänty 244 GR1 valtio Loviisa Mänty 138 GR2 valtio Lapinjärvi Kuusi 245 GR3 valtio Hyrynsalmi Mänty 250 GR5 valtio Pello Mänty 145 GR7 valtio Kolari Mänty 332 GR8 valtio Tervola Kuusi 174 GR9 valtio Kittilä Kuusi 274 GR10 valtio Simo Hieskoivu 57 GR11 valtio Ylitornio Mänty 245 GR12 valtio Viitasaari Mänty 96 GR13 valtio Kuhmo Mänty 151 GR14 valtio Parkano Mänty 204 GR15 valtio Vilppula Mänty 130 GR16 valtio Muhos Mänty 188 GR17 valtio Rovaniemi Mänty 333 GR19 valtio Kittilä Koivut 156 GR20 valtio Kolari Mänty 83 GR21 valtio Punkaharju Lehmus 22 GR22 valtio Punkaharju Lehmus ja vaahtera 6 GR23 valtio Joutseno Lehmus ja vaahtera 9,3 GR24 yhtiö Savukoski Mänty 311 GR26 valtio Kaavi Mänty 91,9 GR27 yhtiö Kerimäki Mänty 298,9 GR28 yhtiö Taipalsaari Mänty 107 GR29 yhtiö Lieksa Kuusi 123 GR30 valtio Pelkosenniemi Hieskoivu 121 GR31 valtio Mänttä Kuusi 188 GR32 yhtiö Hyvinkää Saarni 32,4 GR33 yhtiö Pohja Mänty 206 GR34 yhtiö Hanko Mänty 78,1 GR35 yhtiö Leppävirta Lehmus 2 GR36 valtio Kullaa Mänty 265,9 GR37 yhtiö Ilomantsi Mänty 155,3 GR39 yhtiö Perho Mänty 147 GR40 yksityinen Tammela Kuusi 276 GR41 valtio Tammisaari Tammi 22 GR42 valtio Lieksa Koivut 142 GR43 valtio Maksamaa Kuusi ja koivut 112 GR44 valtio Inari Kuusi 327 GR45 valtio Inari Mänty 264 GR46 valtio Hämeenlinna Koivut 99 GR47 valtio Puolanka/Hyrynsalmi Kuusi 146 GR48 valtio Salla Kuusi 269 GR49 valtio ==Katso myös== * https://youtu.be/bkgS_59aBZM Animaatio: Puiden geneettinen monimuotoisuus on vakuutus metsien tulevaisuuteen. == Lähteet == Luokka:Metsät Luokka:Luonnonsuojelu Luokka:Metsätalous
Supraliukuvuus

Supraliukuvuus on ilmiö, jossa kahden kappaleen välinen kitka häviää. == Katso myös == *Suprajohde ==Lähteet== == Aiheesta muualla == * Tutkijat kadottivat kitkan - Tiedetuubi Luokka:Tiiviin aineen fysiikka